এসব শিশু-কিশোর তো তোমাদের মতোই। তারাও তো তোমাদের মতো হতে পারতো, তোমাদের মতো তাদেরও ইচ্ছা করে স্কুুলে যেতে, পড়ালেখা করতে। আনন্দ বিনোদন করতে। ইচ্ছা করে ভালো ভালো পোশাক পরতে। বাবা-মায়ের আদর পেতে ভালোবাসা পেতে তাদেরও ইচ্ছা করে। এসব না পেয়ে তাদের মনটা কেঁদে ওঠে কাঁদুনে ঘুঘুর মত হু হু করে। কিন্তু কিছুই করার নেই। বাস্তবতাকে তারা বুঝতে পারে আর সেভাবেই ওরা পথ চলে। চলতে শেখে। কিন্তু দুঃখজনক হলেও সত্য এসব শিশুশ্রমিক বয়স্ক শ্রমিকের মত কাজ করলেও তাদের মজুরি দেয়ার বেলায় অদক্ষ শ্রমিকের কথা বলে প্রাপ্য মজুরিটুকুও দেয় না। উপরন্তু তাদের হতে হয় অবহেলিত অপমানিত। সহ্য করতে হয় নানা নির্যাতন অনিয়ম। এ নির্যাতন চার প্রকার। যেমন (১) শারীরিক নির্যাতন, (২) মানসিক নির্যাতন (৩) যৌন নির্যাতন (৪) অবহেলা অনাদর ও বকাঝকা বিষয়ক নির্যাতন। এসব বিষয়ে একটি ছড়া শোন-